**Futbol Club Barcelona B**, også kalt Barça B, er en spansk fotballklubb fra byen Barcelona i Spania. Barça B er reservelaget til den katalanske storklubben FC Barcelona. En rekke profilerte spillere startet sin karriere i Barça B før de tok steget videre til førstelaget.

Historie
--------

Barça Atlètic ble grunnlagt i 1970 av daværende klubbpresident Agustí Montal jr. Grunnleggelsen av klubben kom som et resultat av sammenslåingen mellom FC Barcelona del Club Deportivo Condal og Atlètic Catalunya. Barça Atlètic ble i hovedsak opprettet for unge spillere som ikke figurerte på det høyeste nivået. Laget deltok i en del uoffisielle turneringer. I 1991 ble klubben omdøpt til Barcelona B, eller Barça Atlètic som den ofte kalles.

I dag er Barça Atlètic fremdeles klubbens reservelag og linken mellom ungdomsakademiet og førstelaget. Til tross for å være et reservelag anses Barça Atlètic som en profesjonell klubb på et forholdsvis høyt nivå. Spillerne på laget må holde en viss standard, og trenerne må inneha kompetanse rundt klubbens verdier og mål.

En rekke profilerte spillere startet sin karriere i Barça Atlètic før de etterhvert tok steget videre til større utfordringer. Eksempler er tidligere, og nåværende spillere som Francisco José Carrasco, Ramón Calderé, Guillermo Amor, Albert Ferrer, Josep Guardiola, Sergi Barjuán, Víctor Valdés, Andrés Iniesta, Iván de la Peña, Carles Puyol, Gerard Piqué, Gerard López og Xavi Hernández. I tillegg har spillere som Nayim, Luis García, Albert Luque, Sergio García de la Fuente og Cesc Fàbregas hatt sine forbindelser i Barça Atlètic.

Den siste høytprofilerte stjernen som har høstet erfaring i Barça Atlètic er argentineren Lionel Messi. Han regnes i dag for å være verdens beste fotballspiller, men debuterte på førstelaget så sent som i sesongen 2004/2005. Den gang under trener Frank Rijkaard.

Barça Atlètic spiller sine kamper på Mini Estadi, FC Barcelonas forholdsvis lille treningsstadion. Mini Estadi har en kapasitet på om lag 15.000 tilskuere.

Barça Atlètic ble trent av tidligere legende Luis Enrique. Han klarte å ta laget til Liga Adelante i 2010. I sin første sesong i Liga Adelante, overrasket Barça Atlètic alle og tok en sterk tredjeplass. I utgangspunktet skulle de ha spilt kvalifisering for opprykk til Liga BBVA, men laget på syvendeplass fikk plassen istedenfor fordi det er en regel som sier at reservelag ikke kan rykke opp til den øverste divisjonen i Spania. I deres 2010/2011-sesong i Liga Adelante, var det mange spillere som tok nivået og overrasket. Av nøkkelspillerne var det Andreu Fontàs, Martin Montoya, Thiago Alcantara og broren Rafa Alcantara, samt Nolito og Jonathan Soriano som utmerket seg. Fontàs og Thiago ble i forkant av 2011/2012-sesongen belønnet med å bli forfremmet til klubbens førstelag, mens Nolito ble solgt til Benfica der han fikk umiddelbar suksess, med flere nettkjenninger og imponerende spill mot Manchester United i Mesterligaen. Martin Montoya ble overraskende nok nylig tatt ut til Spanias landslagstropp av landslagstreneren Vicente del Bosque.

Den tidligere treneren til Barça Atlètic var den tidligere høytprofilerte Barcelona-spilleren Eusebio Sacristán, og han har blant annet 204 kamper og 14 mål for førstelaget i perioden 1988-1995. I denne sesongen har det også dukket opp en ny potensiell storstjerne, og mange har store forventninger til han. Alejandro Grimaldo heter han, og han fikk sin debut i Liga Adelante i en alder av 15 år. Sacristán er nå trener i Roma.

Spillerstall
------------

Oppdatert 23. mars 2023.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 2 | Spanias flagg | F | Sergi Rosanas |
| 4 | Spanias flagg | MB | Marc Casadó |
| 5 | Spanias flagg | F | Álex Zalaya |
| 6 | Senegals flagg | F | Alpha Diounkou *(på lån fra Granada)* |
| 9 | Spanias flagg | A | Roberto Fernández *(på lån fra Málaga)* |
| 10 | Spanias flagg | MB | Antonio Aranda |
| 12 | Argentinas flagg | F | Román Vega *(på lån fra Argentinos Juniors)* |
| 13 | Spanias flagg | K | Nil Ruiz |

 |  | 

| Nr. |  | Posisjon | Spiller |
| --- | --- | --- | --- |
| 15 | Spanias flagg | F | Álvaro Núñez |
| 16 | Spanias flagg | A | Fabio Blanco |
| 17 | Colombias flagg | A | Juanda Fuentes |
| 19 | Spanias flagg | MB | Txus Alba |
| 21 | Spanias flagg | MB | Àlex Carbonell |
| 23 | Spanias flagg | F | Pelayo Fernández |
|  | Japans flagg | A | Hiroki Abe |

 |

### Utlånte spillere

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 3 | Marokkos flagg | F | Chadi Riad *(hos Real Betis til 30. juni 2024)* |
| 11 | Spanias flagg | A | Estanis Pedrola *(hos Sampdoria til 30. juni 2024)* |
| 18 | Spanias flagg | MB | Pablo Torre *(hos Girona til 30. juni 2024)* |

 |  | 

| Nr. |  | Posisjon | Spiller |
| --- | --- | --- | --- |
|  | Spanias flagg | F | Álex Valle *(hos Levante til 30. juni 2024)* |
|  | Spanias flagg | F | Rubén Cantero *(hos Calahorra til 30. juni 2024)* |
|  | Guineas flagg | A | Mamadou Saïdou Bah *(hos Badajoz til 30. juni 2024)* |

 |

Liste over managere
-------------------

|  |  |
| --- | --- |
| * Spanias flagg Josep Seguer (1970–72)
* Spanias flagg Lluís Aloy (1972–76)
* Spanias flagg Laureano Ruiz (1976–78)
* Spanias flagg Antoni Torres (1978–79), (1980–83)
* Spanias flagg Joan Segarra (1979–80)
* Spanias flagg Jaume Olivé (1980)
* Spanias flagg José Luis Romero (1983–84)
* Spanias flagg Joan Martínez Vilaseca (1984–87)
 | * Spanias flagg Lluís Pujol (1987–89)
* Spanias flagg Quique Costas (1989–96), (2001–03), (2005–07)
* Spanias flagg Juande Ramos (1996–97)
* Spanias flagg Josep Maria Gonzalvo (2000-2001)
* Spanias flagg Pere Gratacós (2003–05)
* Spanias flagg Josep Guardiola (2007–08)
* Spanias flagg Luis Enrique (2008–11)
* Spanias flagg Eusebio Sacristán (2011–nåværende)
 |

Referanser
----------

1. ↑  nrk.no – Luis Enrique blir Riises nye sjef
2. ↑  FC Barcelona B Players

Eksterne lenker
---------------

* Offisielt nettsted Rediger på Wikidata

* (en) FC Barcelona B – kategori av bilder, video eller lyd på Commons Rediger på Wikidata